# Službeni list L 286/2013

| | ISSN 1977-0847
  doi:10.3000/19770847.L_2013.286.hrv |
| --- | --- |
| Službeni list
  Europske unije | L 286 |
| | |
| Hrvatsko izdanje | Zakonodavstvo | 5629. listopada 2013. |

ISSN 1977-0847

doi:10.3000/19770847.L_2013.286.hrv

Službeni list

Europske unije

L 286

Hrvatsko izdanje

Zakonodavstvo

5629. listopada 2013.

---

| Sadržaj | | II.   Nezakonodavni akti | Stranica |
| --- | --- | --- | --- |
| | | ODLUKE |
| | | 2013/531/EU |
| | * | Odluka Vijeća оd 22. listopada 2013. o pružanju preventivne srednjoročne financijske pomoći Unije Rumunjskoj | 1 |
| | | 2013/532/EU |
| | * | Odluka Vijeća оd 22. listopada 2013. o odobrenju uzajamne pomoći Rumunjskoj | 4 |

Sadržaj

II.   Nezakonodavni akti

Stranica

ODLUKE

2013/531/EU

*

Odluka Vijeća оd 22. listopada 2013. o pružanju preventivne srednjoročne financijske pomoći Unije Rumunjskoj

1

2013/532/EU

*

Odluka Vijeća оd 22. listopada 2013. o odobrenju uzajamne pomoći Rumunjskoj

4

| HR | Akti čiji su naslovi tiskani običnim slovima su oni koji se odnose na svakodnevno upravljanje poljoprivrednim pitanjima, a općenito vrijede ograničeno razdoblje.
  Naslovi svih drugih akata tiskani su masnim slovima, a prethodi im zvjezdica. |
| --- | --- |

HR

Akti čiji su naslovi tiskani običnim slovima su oni koji se odnose na svakodnevno upravljanje poljoprivrednim pitanjima, a općenito vrijede ograničeno razdoblje.

Naslovi svih drugih akata tiskani su masnim slovima, a prethodi im zvjezdica.

---

II. Nezakonodavni akti

ODLUKE

| 29.10.2013 | HR | Službeni list Europske unije | L 286/1 |
| --- | --- | --- | --- |

29.10.2013

HR

Službeni list Europske unije

L 286/1

---

ODLUKA VIJEĆA

оd 22. listopada 2013.

o pružanju preventivne srednjoročne financijske pomoći Unije Rumunjskoj

(2013/531/EU)

VIJEĆE EUROPSKE UNIJE,

uzimajući u obzir Ugovor o funkcioniranju Europske unije,

uzimajući u obzir Uredbu Vijeća (EZ) br. 332/2002 od 18. veljače 2002. o uspostavi instrumenta srednjoročne financijske pomoći platnim bilancama država članica (1), a posebno njezin članak 3. stavak 2.,

uzimajući u obzir prijedlog Europske komisije iznesen nakon savjetovanja s Gospodarskim i financijskim odborom,

budući da:

| (1) | Odlukom 2013/532/EU (2) Vijeće je odlučilo odobriti Rumunjskoj uzajamnu pomoć. |
| --- | --- |

(1)

Odlukom 2013/532/EU (2) Vijeće je odlučilo odobriti Rumunjskoj uzajamnu pomoć.

| (2) | Preventivna srednjoročna financijska pomoć Rumunjskoj u okviru instrumenta pomoći platnoj bilanci država članica primjerena je u trenutačnoj situaciji obilježenoj nestabilnim tokovima kapitala koji osobito utječu na tržišta u usponu, rizicima makroekonomskog scenarija i preostalim slabostima u bankarskom sektoru. Iako Rumunjska u trenutačnim tržišnim uvjetima ne namjerava zatražiti isplatu ni jednog obroka, može se očekivati da će preventivna pomoć pridonijeti konsolidaciji makroekonomske, proračunske i financijske stabilnosti te će, zahvaljujući provedbi strukturnih reforma, povećati otpornost i potencijal za rast rumunjskoga gospodarstva. |
| --- | --- |

(2)

Preventivna srednjoročna financijska pomoć Rumunjskoj u okviru instrumenta pomoći platnoj bilanci država članica primjerena je u trenutačnoj situaciji obilježenoj nestabilnim tokovima kapitala koji osobito utječu na tržišta u usponu, rizicima makroekonomskog scenarija i preostalim slabostima u bankarskom sektoru. Iako Rumunjska u trenutačnim tržišnim uvjetima ne namjerava zatražiti isplatu ni jednog obroka, može se očekivati da će preventivna pomoć pridonijeti konsolidaciji makroekonomske, proračunske i financijske stabilnosti te će, zahvaljujući provedbi strukturnih reforma, povećati otpornost i potencijal za rast rumunjskoga gospodarstva.

| (3) | Ako se negativni rizici ostvare, Rumunjska možda neće moći iz dostupnih izvora financiranja pokriti svoje potrebe za vanjskim financiranjem. Ti su rizici među ostalim povezani sa znatnim vanjskim dugom i refinanciranjima u financijskom sektoru, visokom negativnom neto pozicijom ulaganja i prelijevanjem negativnih trendova iz europodručja. U takvom će se stresnom scenariju preostale potrebe za financiranjem možda morati pokriti aktiviranjem preventivne srednjoročne financijske pomoći. |
| --- | --- |

(3)

Ako se negativni rizici ostvare, Rumunjska možda neće moći iz dostupnih izvora financiranja pokriti svoje potrebe za vanjskim financiranjem. Ti su rizici među ostalim povezani sa znatnim vanjskim dugom i refinanciranjima u financijskom sektoru, visokom negativnom neto pozicijom ulaganja i prelijevanjem negativnih trendova iz europodručja. U takvom će se stresnom scenariju preostale potrebe za financiranjem možda morati pokriti aktiviranjem preventivne srednjoročne financijske pomoći.

| (4) | Primjereno je osigurati potporu Unije Rumunjskoj u iznosu do 2 000 milijuna EUR na preventivnoj osnovi u okviru instrumenta, uspostavljenog Uredbom (EZ) br. 332/2002, kojim se osigurava srednjoročna financijska pomoć platnim bilancama država članica. Ta bi se pomoć trebala pružiti u kombinaciji s potporom Međunarodnog monetarnog fonda (MMF) u obliku stand-by aranžmana u iznosu od 1 751,34 milijuna SDR (oko 2 000 milijuna EUR, 170 % kvote MMF-a za Rumunjsku) koji je odobren 27. rujna 2013. i koji nadležna tijela također tretiraju kao preventivnu srednjoročnu financijsku pomoć. Svjetska banka na raspolaganje je stavila 1 000 milijuna EUR u okviru Zajma za razvojnu politiku s mogućnošću odgođene isplate i rokom trajanja do prosinca 2015. Pored toga, Svjetska banka će nastaviti pružati prethodno odobrenu potporu u iznosu od 891 milijun EUR, od čega treba isplatiti još 514 milijuna EUR. |
| --- | --- |

(4)

Primjereno je osigurati potporu Unije Rumunjskoj u iznosu do 2 000 milijuna EUR na preventivnoj osnovi u okviru instrumenta, uspostavljenog Uredbom (EZ) br. 332/2002, kojim se osigurava srednjoročna financijska pomoć platnim bilancama država članica. Ta bi se pomoć trebala pružiti u kombinaciji s potporom Međunarodnog monetarnog fonda (MMF) u obliku stand-by aranžmana u iznosu od 1 751,34 milijuna SDR (oko 2 000 milijuna EUR, 170 % kvote MMF-a za Rumunjsku) koji je odobren 27. rujna 2013. i koji nadležna tijela također tretiraju kao preventivnu srednjoročnu financijsku pomoć. Svjetska banka na raspolaganje je stavila 1 000 milijuna EUR u okviru Zajma za razvojnu politiku s mogućnošću odgođene isplate i rokom trajanja do prosinca 2015. Pored toga, Svjetska banka će nastaviti pružati prethodno odobrenu potporu u iznosu od 891 milijun EUR, od čega treba isplatiti još 514 milijuna EUR.

| (5) | Preventivnom srednjoročnom financijskom pomoći trebala bi upravljati Komisija, koja se s nadležnim tijelima Rumunjske, nakon savjetovanja s Gospodarskim i financijskim odborom (GFO), treba dogovoriti o posebnim uvjetima gospodarske politike koji su povezani s tom pomoći. Ti bi uvjeti trebali biti utvrđeni u memorandumu o razumijevanju. |
| --- | --- |

(5)

Preventivnom srednjoročnom financijskom pomoći trebala bi upravljati Komisija, koja se s nadležnim tijelima Rumunjske, nakon savjetovanja s Gospodarskim i financijskim odborom (GFO), treba dogovoriti o posebnim uvjetima gospodarske politike koji su povezani s tom pomoći. Ti bi uvjeti trebali biti utvrđeni u memorandumu o razumijevanju.

| (6) | S obzirom na preventivnu narav srednjoročne financijske pomoći, Rumunjska neće zatražiti isplatu ni jednog obroka iz zajma Unije, osim ako dođe do poteškoća u pogledu njezine bilance tekućih plaćanja ili u vezi s kretanjima kapitala. Ako Rumunjska podnese Komisiji zahtjev za financiranje, Komisija nakon savjetovanja s GFO-om treba odlučiti o aktiviranju programa te iznosu i vremenskom rasporedu isplate tih obroka. Detaljni financijski uvjeti u vezi s mogućim isplatama trebaju se utvrditi sporazumom o instrumentu preventivnog zajma. |
| --- | --- |

(6)

S obzirom na preventivnu narav srednjoročne financijske pomoći, Rumunjska neće zatražiti isplatu ni jednog obroka iz zajma Unije, osim ako dođe do poteškoća u pogledu njezine bilance tekućih plaćanja ili u vezi s kretanjima kapitala. Ako Rumunjska podnese Komisiji zahtjev za financiranje, Komisija nakon savjetovanja s GFO-om treba odlučiti o aktiviranju programa te iznosu i vremenskom rasporedu isplate tih obroka. Detaljni financijski uvjeti u vezi s mogućim isplatama trebaju se utvrditi sporazumom o instrumentu preventivnog zajma.

| (7) | Preventivna srednjoročna financijska pomoć trebala bi se pružiti s ciljem doprinosa uspješnoj provedbi vladina programa gospodarske politike te bi na taj način trebala podupirati održivost platne bilance Rumunjske, |
| --- | --- |

(7)

Preventivna srednjoročna financijska pomoć trebala bi se pružiti s ciljem doprinosa uspješnoj provedbi vladina programa gospodarske politike te bi na taj način trebala podupirati održivost platne bilance Rumunjske,

DONIJELO JE OVU ODLUKU:

Članak 1.

1.   Unija stavlja Rumunjskoj na raspolaganje preventivnu srednjoročnu financijsku pomoć u iznosu do najviše 2 000 milijuna EUR. U slučaju aktiviranja instrumenta i isplaćivanja sredstava, ta pomoć pruža se u obliku zajma s maksimalnim prosječnim rokom dospijeća od osam godina.

2.   Zahtjevi za aktiviranje preventivne srednjoročne financijske pomoći i njezine isplate mogu se podnijeti do 30. rujna 2015.

Članak 2.

1.   Preventivnom srednjoročnom financijskom pomoći upravlja Komisija na način usklađen s obvezama Rumunjske i preporukama Vijeća, osobito u kontekstu provedbe nacionalnog programa reformi (NPR) Rumunjske i godišnje ažurirane verzije njezina programa konvergencije (PK).

2.   Komisija se s rumunjskim nadležnim tijelima, nakon savjetovanja s GFO-om, dogovara o posebnim uvjetima gospodarske politike koji su povezani s preventivnom srednjoročnom financijskom pomoći, kako su navedeni u članku 3. stavku 3. ove Odluke. Ti uvjeti utvrđuju se u memorandumu o razumijevanju koji je usklađen s obvezama i preporukama iz stavka 1. ovog članka. Detaljne financijske uvjete utvrđuje Komisija sporazumom o instrumentu preventivnog zajma.

3.   Komisija redovito, u suradnji s GFO-om, provjerava jesu li ispunjeni uvjeti gospodarske politike povezani s preventivnom srednjoročnom financijskom pomoći.

Članak 3.

1.   Ako Rumunjska podnese pisani zahtjev Komisiji za aktiviranje preventivne srednjoročne financijske pomoći, Komisija taj zahtjev provjerava. Nakon što se savjetuje s GFO-om, Komisija odlučuje o tome jesu li aktiviranje pomoći i zahtjev za isplate u okviru te pomoći opravdani te odlučuje o iznosu i vremenskom rasporedu tih isplata. U slučaju aktiviranja te pomoći sredstva se mogu staviti na raspolaganje u najviše dva obroka. Svaki obrok može se isplatiti odjedanput ili u više tranši.

2.   Nakon aktiviranja preventivne srednjoročne financijske pomoći i nakon što pribavi mišljenje GFO-a, Komisija odlučuje o isplati ili djelomičnoj isplati zajma Unije.

3.   Svaka isplata obavlja se na osnovi zadovoljavajuće provedbe gospodarskog programa vlade koji treba uključiti i u PK i NPR.

Nadalje, uvjeti gospodarske politike utvrđeni u memorandumu o razumijevanju među ostalim uključuju sljedeće:

| (a) | donošenje proračunâ i provedbu politika u skladu s fiskalnom konsolidacijom koja proizlazi iz obveza Rumunjske u okviru Pakta o stabilnosti i rastu s ciljem postizanja srednjoročnog proračunskog cilja Rumunjske do 2015. i njegova održavanja nakon toga; |
| --- | --- |

(a)

donošenje proračunâ i provedbu politika u skladu s fiskalnom konsolidacijom koja proizlazi iz obveza Rumunjske u okviru Pakta o stabilnosti i rastu s ciljem postizanja srednjoročnog proračunskog cilja Rumunjske do 2015. i njegova održavanja nakon toga;

| (b) | zadržavanje u cijelosti mjera usuglašenih u okviru prethodnih dvaju programa i ispunjivanje svih preostalih neispunjenih uvjeta; |
| --- | --- |

(b)

zadržavanje u cijelosti mjera usuglašenih u okviru prethodnih dvaju programa i ispunjivanje svih preostalih neispunjenih uvjeta;

| (c) | daljnje jačanje okvira za fiskalno upravljanje, među ostalim i provedbom Ugovora o stabilnosti, koordinaciji i upravljanju, kako bi se osiguralo učvršćivanje fiskalne konsolidacije. Posebna pozornost posvećuje se poboljšanju višegodišnjeg proračunskog planiranja, provedbi učinkovitog sustava kontrole obveza, učinkovitijem ubiranju poreza i poboljšanju procesa budžetiranja kapitala; |
| --- | --- |

(c)

daljnje jačanje okvira za fiskalno upravljanje, među ostalim i provedbom Ugovora o stabilnosti, koordinaciji i upravljanju, kako bi se osiguralo učvršćivanje fiskalne konsolidacije. Posebna pozornost posvećuje se poboljšanju višegodišnjeg proračunskog planiranja, provedbi učinkovitog sustava kontrole obveza, učinkovitijem ubiranju poreza i poboljšanju procesa budžetiranja kapitala;

| (d) | pravodobnu provedbu akcijskih planova donesenih kao odgovor na nalaze funkcijskih preispitivanja Svjetske banke u razdoblju 2010. – 2011. i uspostavu središnjeg tijela za provedbu radi boljeg određivanja političkih prioriteta na državnoj razini: |
| --- | --- |

(d)

pravodobnu provedbu akcijskih planova donesenih kao odgovor na nalaze funkcijskih preispitivanja Svjetske banke u razdoblju 2010. – 2011. i uspostavu središnjeg tijela za provedbu radi boljeg određivanja političkih prioriteta na državnoj razini:

| (e) | rješavanje zaostataka u plaćanjima i jačanje mehanizama proračunske kontrole u zdravstvenom sektoru putem poboljšanja okvira za izvješćivanje i praćenje; |
| --- | --- |

(e)

rješavanje zaostataka u plaćanjima i jačanje mehanizama proračunske kontrole u zdravstvenom sektoru putem poboljšanja okvira za izvješćivanje i praćenje;

| (f) | provedbu strateškog akcijskog plana za zdravstvo, racionalizaciju bolničke strukture i povećanje opsega aktivnosti primarne zaštite u svrhu povećanja razine zdravlja; |
| --- | --- |

(f)

provedbu strateškog akcijskog plana za zdravstvo, racionalizaciju bolničke strukture i povećanje opsega aktivnosti primarne zaštite u svrhu povećanja razine zdravlja;

| (g) | poboljšano upravljanje javnim dugom u svrhu smanjivanja rizika te konsolidacije i proširenja krivulje prinosa za državne obveznice; |
| --- | --- |

(g)

poboljšano upravljanje javnim dugom u svrhu smanjivanja rizika te konsolidacije i proširenja krivulje prinosa za državne obveznice;

| (h) | daljnje jačanje okvira za rješavanje banaka, interventnog plana središnje banke Rumunjske i korporativnog upravljanja fondom za osiguranje depozita, kao i provedbu mjera za brže pročišćivanje bilanci nacionalnih banaka i očuvanje kreditne discipline u bankovnom sektoru; |
| --- | --- |

(h)

daljnje jačanje okvira za rješavanje banaka, interventnog plana središnje banke Rumunjske i korporativnog upravljanja fondom za osiguranje depozita, kao i provedbu mjera za brže pročišćivanje bilanci nacionalnih banaka i očuvanje kreditne discipline u bankovnom sektoru;

| (i) | usklađivanje propisa o financijskom nadzornom tijelu s međunarodnom dobrom praksom radi jačanja nadzora nad nebankarskim financijskim tržištem; |
| --- | --- |

(i)

usklađivanje propisa o financijskom nadzornom tijelu s međunarodnom dobrom praksom radi jačanja nadzora nad nebankarskim financijskim tržištem;

| (j) | restrukturiranje poduzeća u državnom vlasništvu, među ostalim i prodajom udjela u njihovu vlasništvu, te jačanje korporativnog upravljanja tim poduzećima; |
| --- | --- |

(j)

restrukturiranje poduzeća u državnom vlasništvu, među ostalim i prodajom udjela u njihovu vlasništvu, te jačanje korporativnog upravljanja tim poduzećima;

| (k) | daljnju provedbu mjera za poboljšanje poslovne klime, među ostalim i smanjivanjem administrativnog opterećenja malih i srednjih poduzeća (MSP-ovi), te mjere za olakšanje pristupa financiranju za MSP-ove. |
| --- | --- |

(k)

daljnju provedbu mjera za poboljšanje poslovne klime, među ostalim i smanjivanjem administrativnog opterećenja malih i srednjih poduzeća (MSP-ovi), te mjere za olakšanje pristupa financiranju za MSP-ove.

4.   Ako bude potrebno za financiranje zajma, dopušta se razborita uporaba zamjena kamatne stope s drugim ugovornim stranama najvišeg boniteta. Komisija obavješćuje GFO o svakom mogućem refinanciranju zaduženja ili restrukturiranju financijskih uvjeta.

Članak 4.

Ova Odluka proizvodi učinke od dana priopćenja.

Članak 5.

Ova je Odluka upućena Rumunjskoj.

Sastavljeno u Luxembourgu 22. listopada 2013.

Za Vijeće

Predsjednik

L. LINKEVIČIUS

---

(1)  SL L 53, 23.2.2002, str. 1.

1

(2)  Pogledati stranicu 4 ovog Službenog lista.

2

---

| 29.10.2013 | HR | Službeni list Europske unije | L 286/4 |
| --- | --- | --- | --- |

29.10.2013

HR

Službeni list Europske unije

L 286/4

---

ODLUKA VIJEĆA

оd 22. listopada 2013.

o odobrenju uzajamne pomoći Rumunjskoj

(2013/532/EU)

VIJEĆE EUROPSKE UNIJE,

uzimajući u obzir Ugovor o funkcioniranju Europske unije, a posebno njegov članak 143.,

uzimajući u obzir preporuku Europske komisije danu nakon savjetovanja s Gospodarskim i financijskim odborom,

budući da:

| (1) | Rumunjska od 2009. provodi sveobuhvatan program reformi. U okviru dvaju programa za platnu bilancu Rumunjska je većim dijelom ispravila svoje vanjske makroekonomske neravnoteže. Uz to, Vijeće je 21. lipnja 2013. Odlukom 2013/318/EU (1) ukinulo Odluku 2009/590/EZ (2) o postojanju prekomjernog deficita u Rumunjskoj. Fiskalna konsolidacija trebala bi se nastaviti u skladu sa zahtjevima Pakta o stabilnosti i rastu s ciljem postizanja srednjoročnog cilja u 2015. Vlada je ponovno dobila neograničen pristup tržišnom financiranju, a devizni je tečaj uglavnom stabilan od sredine 2009. |
| --- | --- |

(1)

Rumunjska od 2009. provodi sveobuhvatan program reformi. U okviru dvaju programa za platnu bilancu Rumunjska je većim dijelom ispravila svoje vanjske makroekonomske neravnoteže. Uz to, Vijeće je 21. lipnja 2013. Odlukom 2013/318/EU (1) ukinulo Odluku 2009/590/EZ (2) o postojanju prekomjernog deficita u Rumunjskoj. Fiskalna konsolidacija trebala bi se nastaviti u skladu sa zahtjevima Pakta o stabilnosti i rastu s ciljem postizanja srednjoročnog cilja u 2015. Vlada je ponovno dobila neograničen pristup tržišnom financiranju, a devizni je tečaj uglavnom stabilan od sredine 2009.

| (2) | Makroekonomska i financijska stabilnost trebala bi se konsolidirati provedbom razboritih politika. Strukturne reforme koje su pokrenute u okviru prethodnih programa trebalo bi nastaviti i, prema potrebi, ojačati u svrhu uklanjanja slabosti i jačanja temelja za budući rast i oporavak. |
| --- | --- |

(2)

Makroekonomska i financijska stabilnost trebala bi se konsolidirati provedbom razboritih politika. Strukturne reforme koje su pokrenute u okviru prethodnih programa trebalo bi nastaviti i, prema potrebi, ojačati u svrhu uklanjanja slabosti i jačanja temelja za budući rast i oporavak.

| (3) | Vijeće treba redovito preispitivati gospodarske politike koje Rumunjska provodi, osobito u kontekstu godišnjih preispitivanja ažuriranih verzija programa konvergencije i provedbe nacionalnog programa reformi Rumunjske te redovitog preispitivanja napretka Rumunjske u kontekstu izvješća o konvergenciji. |
| --- | --- |

(3)

Vijeće treba redovito preispitivati gospodarske politike koje Rumunjska provodi, osobito u kontekstu godišnjih preispitivanja ažuriranih verzija programa konvergencije i provedbe nacionalnog programa reformi Rumunjske te redovitog preispitivanja napretka Rumunjske u kontekstu izvješća o konvergenciji.

| (4) | Iako su, prema temeljnom scenariju gospodarskog programa, ukupne bruto potrebe za financiranjem u potpunosti pokrivene do kraja 2015. i vlada i dalje ima pristup tržišnom financiranju, rizici povezani s temeljnim scenarijem idu u prilog zahtjevu Rumunjske za financijskom pomoći preventivne naravi kao nastavku pomoći odobrene na temelju odluka Vijeća 2009/458/EZ (3) i 2011/289/EU (4). |
| --- | --- |

(4)

Iako su, prema temeljnom scenariju gospodarskog programa, ukupne bruto potrebe za financiranjem u potpunosti pokrivene do kraja 2015. i vlada i dalje ima pristup tržišnom financiranju, rizici povezani s temeljnim scenarijem idu u prilog zahtjevu Rumunjske za financijskom pomoći preventivne naravi kao nastavku pomoći odobrene na temelju odluka Vijeća 2009/458/EZ (3) i 2011/289/EU (4).

| (5) | Rumunjska nadležna tijela zatražila su financijsku pomoć od Unije i drugih međunarodnih financijskih institucija kako bi se pružila potpora održivosti platne bilance i osigurala razborita razina deviznih pričuva čak i u slučaju nepovoljnih gospodarskih trendova. |
| --- | --- |

(5)

Rumunjska nadležna tijela zatražila su financijsku pomoć od Unije i drugih međunarodnih financijskih institucija kako bi se pružila potpora održivosti platne bilance i osigurala razborita razina deviznih pričuva čak i u slučaju nepovoljnih gospodarskih trendova.

| (6) | Unatoč poboljšanju svojeg tekućeg računa Rumunjska je i dalje osjetljiva na volatilnost deviznog tečaja i volatilna međunarodna kretanja kapitala. Prema nepovoljnom scenariju koji je u znaku ograničenja trenutačno visoke likvidnosti moglo bi doći do, moguće i naglog, povećanja troškova financiranja za Rumunjsku. Osim toga, nepovoljni trendovi u europodručju mogli bi izazvati nove pritiske na bankarski sektor. Slabosti koje i dalje postoje opravdavaju odobrenje uzajamne pomoći Unije, |
| --- | --- |

(6)

Unatoč poboljšanju svojeg tekućeg računa Rumunjska je i dalje osjetljiva na volatilnost deviznog tečaja i volatilna međunarodna kretanja kapitala. Prema nepovoljnom scenariju koji je u znaku ograničenja trenutačno visoke likvidnosti moglo bi doći do, moguće i naglog, povećanja troškova financiranja za Rumunjsku. Osim toga, nepovoljni trendovi u europodručju mogli bi izazvati nove pritiske na bankarski sektor. Slabosti koje i dalje postoje opravdavaju odobrenje uzajamne pomoći Unije,

DONIJELO JE OVU ODLUKU:

Članak 1.

Unija odobrava uzajamnu pomoć Rumunjskoj.

Članak 2.

Ova Odluka proizvodi učinke od dana priopćenja.

Članak 3.

Ova je Odluka upućena državama članicama.

Sastavljeno u Luxembourgu 22. listopada 2013.

Za Vijeće

Predsjednik

L. LINKEVIČIUS

---

(1)  Odluka Vijeća 2013/318/EU od 21. lipnja 2013. o ukidanju Odluke 2009/590/EZ o postojanju prekomjernog deficita u Rumunjskoj (SL L 173, 26.6.2013., str. 50.).

1

(2)  Odluka Vijeća 2009/590/EZ od 7. srpnja 2009. o postojanju prekomjernog deficita u Rumunjskoj (SL L 202, 4.8.2009., str. 48.).

2

(3)  Odluka Vijeća 2009/458/EZ od 6. svibnja 2009. o odobrenju uzajamne pomoći Rumunjskoj (SL L 150, 13.6.2009., str. 6.).

3

(4)  Odluka Vijeća 2011/289/EU od 12. svibnja 2011. o odobrenju uzajamne pomoći Rumunjskoj (SL L 132, 19.5.2011., str. 18.).

4

---